google/wiki40b huggingface dataset:
Zoologischer Garten stasjon

Bahnhof Berlin Zoologischer Garten (kort Bahnhof Zoo) er en jernbanestasjon som ble åpnet i 1882 som del av Berliner Stadtbahn. Under den kalde krigen var Bahnhof Zoo det viktigste trafikknutepunktet i Vest-Berlin.
Stasjonen ligger ved Hardenbergplatz i Charlottenburg, i umiddelbar nærhet av Zoologischer Garten Berlin. Både linjer på Berlins undergrunnsbane (U-Bahn), Berlins forstadsbaner (S-Bahn) og Berlins jernbane (Stadtbahn) møtes ved Bahnhof Zoo. På Hardenbergplatz ligger også Berlins største busstasjon.
Fra 1884 ble stasjonen også brukt for fjerntog. En underjordisk stasjon på linjen U2 ble åpnet i 1902. Bahnhof Zoo ble ombygget mellom 1934 og 1940.
Som følge av delingen av Berlin ble Bahnhof Zoo i 1952 den eneste fjerntogstasjonen i Vest-Berlin.  At Bahnhof Zoo med sine kun to spor var Vest-Berlins viktigste jernbanestasjon var et av mange fenomener som særlig etter byggingen av Berlinmuren i 1961 viste byens unaturlige tilstand.
På 1970- og 1980-tallet var området bak stasjonen i Jebenstraße et samlingspunkt for Vest-Berlins narkotika- og prostitusjonsmiljø. Reportasjeboken Wir Kinder vom Bahnhof Zoo (norsk tittel: Å være ung er for jævlig) om ungjenta Christiane F. tematiserte hverdagen i narkomiljøet slik en av de involverte så det. Boken ble filmatisert i 1981, og filmen ble i Norge distribuert under tittelen Christiane F. – Å være ung er for jævlig. Boken førte til at myndighetene gjennom store politiaksjoner ryddet området og gjorde slutt på narkotikasalg og prostitusjon ved Bahnhof Zoo på slutten av 1980-tallet.
I 1991 inspirerte stasjonen det irske rockebandet U2 da de laget sangen Zoo Station. I sangen Bahnhof Zoo av det svenske bandet Randy blir dagens unges perspektivløshet og sosiale problemer skildret.
Dornfelder

Spredning

Druen vinner først og fremst fram i områder i Pfalz, Württemberg og Rheinhessen i Tyskland. Den dyrkes til og med i England og Tsjekkia.

Karakter

Vin fra denne druen har en ganske dyp farge, god syre og en behagelig aroma av frukt. I noen tilfeller kan denne vinen dra stor nytte av fatlagring og flaskelagring. Druen er lett å dyrke og er også ganske motstandsdyktig mot edelråte.
Robert (filmpris)

Robert er en dansk filmpris som blir utgitt av Danmarks Film Akademi. Robertprisen ble første gang utgitt i 1984 og er oppkalt etter statuettens skaper, Robert Jacobsen.
EM i fotball for kvinner 2001 kvalifisering

Kvalifiseringen til EM i fotball for kvinner 2001 ble arrangert mellom 21. august 1999 og 28. november 2000. Vinneren av gruppespillet kvalifiserte seg direkte, mens andre- og tredjeplasserte gikk til kvalifiseringskamper.
Brăila (fylke)

Administrativ inndeling

Fylket har én municipiu, tre byer og 40 comună.
Munkerud skole

Skolen med den grønne lunge

Skolens arkitekt var Per Lunde, som fikk den vanskelige oppgaven å skape en stor og moderne barneskole på en kupert og forholdsvis liten tomt (21 mål). Samtidig var det viktig å kunne bevare furutrærne, fjellknattene og vegetasjonen, noe som stadig setter sitt preg på skoleanlegget.
De asfalterte områdene har etter hvert satt sitt preg også på Munkerud skole, selv om skogen fremdeles er nærværende. Skolen har nemlig senere blitt påbygd i flere etapper med ditto utvidelse av skolegårdene. I anledning skolens femtiårsjubileum i 2009 skal skolen totalt rehabiliteres. Målet er at ny skole og barnesenter med skole, SFO, flerbrukshall og barnehage skal stå ferdig i 2011.

Historikk: Glasskunst fremfor svømmekunst?

Skolebygget fortonet seg nesten «luksuriøst» da det var nytt, med en romslig hall ved inngangspartiet med store, sandblåste vinduer med motiv hentet fra yrkesliv, geografi og dyrene i Noahs ark. Vindusdekorasjonen var tegnet av Leif Henstad og ble sandblåst av Trygve Orfjell. Et rykte ville ha det til at overlærer Djuve valgte glasskunsten med de sandblåste vinduene framfor svømmehall ved skolen, men anekdoten er fullstendig grunnløs. Det var tvert imot en bestemmelse at alle kommunale bygninger skulle sette av 2 prosent på budsjettet til kunstnerisk utsmykking.

Løpende aktiviteter ved skolen

Skolen har i 2008 i overkant av 600 elever, 25 kontaktlærergrupper og nesten 80 ansatte på skolen og i skolefritidsordningen. Munkerud skole har siden 2005 organisert et tilbud om fleksibel skolestart for 6-åringer. Ved siden av Osloskolens felles satsingsområder knyttet til gode grunnleggende lese, skrive og regneferdigheter, har skolen de siste årene spesielt satset på å utvikle god kompetanse innen IKT og kulturaktiviteter. To viktige tiltak vedrørende dette er skolens årlige musikal på 5. trinn, og musikkvideoproduksjon på 7. trinn. Skolen gjennomfører også hvert år en lysaksjon, basert på den tyske modellen rundt stjernespill, hvor barn hjelper barn. Pengene som samles inn går hvert år til spesielle prosjekter til barn i land som har spesielle behov for støtte og bidrag.

Riving og midlertidige lokaler

Skolebygningene ble revet sommeren 2014. De to neste årene flyttet virksomheten til Nordseter skole og tidligere Nordstrand videregående skole. Nytt skolebygg sto ferdig ved skolestart 2016.
The Bling Ring

Om filmen

Filmen hadde premiere i Norge 28. juni 2013. Den er basert på en artikkel som igjen springer ut fra en sann historie av Nancy Jo Sales.

Handling

En gruppe tenåringer besatt av mote og berømmelse, kjent som The Bling Ring, bruker internett til å spore opp kjendiser og rane hjemmene deres. Ringen er ledet av Rebecca (Chang), og består ellers av Marc (Broussard), Nicki (Watson), Chloe (Julien) og Sam (Farmiga). Paris Hilton, Lindsay Lohan, Megan Fox, Rachel Bilson, Audrina Patridge og Orlando Bloom var blant kjendisene som ble offer for grove tyverier begått av The Bling Ring-medlemmene.
EM i turn for menn 2002

Det 25. europamesterskapet i turn for herrer ble arrangert i Pátra i Hellas i 2002.
Bredbyn

Etymologi

Fra 1535 er skrivemåten kjent Breby og fra 1542 Bredbyn. Prefikset er adjektivet bred i betydningen geografisk omfang, mens suffikset by viser til en gruppe gårder.
Donald Goines

Tidlig liv og familie

Goines ble født i Detroit i Michigan 15. desember 1936. Hans foreldre var et middelklasse mørkhudet par som drev en klesvask virksomhet, med moren Myrtle Goines fortalte Goines at familien hennes stammer fra Jefferson Davis og en slave. Donald var det andre barnet av tre og den eneste sønnen.
I en alder av 15 år, løy Goines om sin alder for å bli med i  Air Force og for å kjempe i koreakrigen.
Shuichi Mase

Karriere

Han har tidligere vært trener for Blaublitz Akita og Ehime FC.
Beş yıl önce, on yıl sonra

Beş yıl önce, on yıl sonra, også skrevet 5 yıl önce, 10 yıl sonra, var en tyrkisk folkedans- og musikkgruppe som ble dannet i 1982, og som ga ut sitt første album samme år. Gruppas navn kan oversettes til «Fem år før, ti år etter».
Gruppa deltok i Eurovision Şarkı Yarışması i 1983 med melodien «Atlantis», som ble nummer to i konkurransen, og i 1984 med «Halay», som vant. De fire daværende medlemmene - Esma Erdem, Mehmet Horoz, Nilgün Onatkut og Atakan Ünüvar - representerte hjemlandet i Eurovision Song Contest samme år, hvor «Halay» ble nummer 12 med 37 poeng. Plasseringen ble stående som Tyrkias beste i finalen frem til 1986.
Trichophysis

Utseende

Store (ca. 30-45 millimeter), avlange, rødbrune trebukker. Pronotum er klokkeformet sett ovenfra, bakhjørnet mer eller mindre trukket ut til en pigg.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Slekten er endemisk for Madagaskar og Komorene.
Blériot X

Blériot X var et uferdig tidlig fransk fly bygget av Louis Blériot. Dets design var ganske ulik noe annet han hadde bygget og var i form ganske tett opptil det vellykkede fly som var bygget av brødrene Wright; et to-dekker skyvefly med høyderoret og sideroret montert på utriggere. Etter fremvisning på Salon de l'Automobile et de l'Aéronautique i Paris i desember 1908, forkastet Bleriot idéen med to-dekkere, og vendte tilbake til sine stadig mer vellykkede en-dekkere, som førte fram til Blériot XI som han brukte da han krysset Den engelske kanalen i 1909.
Waco Aircraft Company

Waco Aircraft Company (WACO) var en flyprodusent i Troy i Ohio, USA. Mellom 1919 og 1947 bygde selskapet et bredt spekter av sivile biplan, men mest kjent er selskapet for et glidefly fra andre verdenskrig.
Selskapet startet opprinnelig under navnet Weaver Aircraft Company of Ohio, men endret navnet til Waco Aircraft Company i 1928/29.

Andre verdenskrig

Under andre verdenskrig bygde Waco et stort antall militære glidefly for RAF og USAAF for luftbårne operasjoner, spesielt brukt under invasjonen i Normandie og Operasjon Market Garden. Waco CG-4A var det glidefly som ble bygget i flest eksemplarer under andre verdenskrig. Det ble også bygget ved 17 andre fabrikker. På samme tid bygde Waco over 600 skolefly for sivil og militær opplæring.

Slutten på normal drift

Waco opphørte virksomheten i 1947, etter å ha lidd samme skjebne som en rekke general aviation-selskaper da en forventet boom i luftfarten uteble etter andre verdenskrig
Erwin Kräutler

Fra misjonær til Amazonas-biskop

Etter matura i 1958 trådte Erwin Kräutler inn i kongregasjonen Misjonærer av det dyrebare blod (Congregatio Missionariorum Pretiosissimi Sanguinis Domini Nostri Jesu Christi, forkortet CPPS). Han studerte filosofi og katolsk teologi ved universitet Salzburg. 1965 ble han presteviet og sendt som misjonær til nedre Xingu og Amazonas i Brasil. 
Den 7. november 1980 utnevnte pave Johannes Paul II han som etterfølger til hans onkel Erich Kräutler som biskop i det 350.000 km² store prelaturet Xingu. 
Fra 1983 til 1991 var Kräutler president til indianermisjonsrådet til den brasilianske bispekonferansen (CIMI). Det ble han på ny i 2006, etter den daværende presidenten biskop Gianfranco Masserdotti døde i et trafikkulykke.

Politisk forfølgelse

I 1983 deltok Kräutler i en solidaritetsaksjon med sukkerrørplantere og ble arrestert og slått av militærpolitiet. Den 16. oktober 1987 overlevde han et attentat med alvorlige skader mens passasjeren ble drept, da en varebil krasjet frontal i bilen hans. Gjerningsmannen og oppdragsgiveren ble dømt, men sistnevnte senere frikjent.
1995 ble hans medbror og medarbeider Hubert Mattle drept ved bispesete Altamira.
Etter drapet på miljøaktivisten og ordenssøster Dorothy Stang i 2005 fikk Erwin Kräutler flere drapstrusler, fordi han ville trekke bakmennene til domstolen. Han ble også truet for hans motstand mot demningsprosjektet Belo Monte og anmeldelse av innflytelsesrike personer i Altamira for seksuelt misbruk av barn og barneprostitusjon.

Innsats for de fattige og Kirken

Kräutler tilhører den gruppen biskoper som står for «De fattiges opsjon». Han er overbevisst at sjelesorg blant urfolkene må gå sammen med bekjempelse av fattigdom.
I et intervju med østerriksk radio Ö1 rapporterte Kräutler at indianerne ved Amazonas blir trengt mer og mer tilbake, ofte med brutal vold. Som hyrde i Xingu er ser han det som sitt oppdrag å finne veien ut av lidelse og fattigdom. «Når jeg står på indianernes side, så står jeg selvfølgelig mot interessene til dem som vil utnytte dem.» Han understreket at frigjøringsteologien eksisterer så lenge det fins fattige. «Fattige fins til den siste dag. Hva betyr enn frigjøringsteologi? Gud er en frigjørende gud. Guds navn betyr 'Gud frigjør'. Gud helbreder, Gud er ikke fjernt, han er Gud med oss, Gud som stiger ned, som hører folkets rop og som frigjør det fra slaveriet. Det er frigjøringsteologiens budskap. Og det, tror jeg, kan ikke endres. Vi kan slett ikke lukke Bibelen.»
Det er urbefolkningen som ligger halvdød ved veikanten. Det trengs ikke bare transport til sykehuset, det er systemet som utgrenser, som fordeler med urett, som må settes spørsmålstegn ved.
Battlefield Vietnam

Oppbygning

Battlefield Vietnam foregår under Vietnamkrigen, og gir spilleren tilgang til våpen og kjøretøy fra begge sider av konflikten. Selv om Battlefield Vietnam inkluderer en enspillerdel, er flerspillerdelen den klart mest populære. Spilleren har tilgang til å velge mellom flere forskjellige lokasjoner, og mange av stedene man kan velge er steder der krigshandlinger faktisk har foregått eller har vært kamparenaer på film. Det er også mulig å lage sine egne baner og legge de inn i spillet.
VCard

vCard eller V-Card er en standard filformat for elektroniske visittkort. vCard er gjerne lagt til en e-postmelding eller sendt som SMS eller MMS, men kan også eksempelvis legges til en internettside, eller en elektronisk CV. 
Innholdet på et vCard er likt det som oppgis på andre visittkort, som navn og adresse, firmatilknytning, telefonnummer, e-postadresser, internettadresser, logotyper og bilde. I tillegg kan et vCard også inneholde hyperlenker, lydfil eller en QR-kode.
Periaptodes

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia.
Luminøs infrarød galakse

Luminøse infrarøde galakser (LIRG) er galakser med luminositeter, målet for lysstyrke, over 10¹¹ L☉. LIRGer er mer tallrike enn starburstgalakser, seyfertgalakser og kvasi-stjerneobjekter med sammenlignbar luminositet. Infrarøde galakser utstråler mer energi i det infrarøde enn alle andre bølgelengder til sammen. Luminositeten til en LIRG er 100 milliarder ganger vår egen sol.
Galakser med luminositet over 10¹² L☉ kalles ultraluminøse infrarøde galakser (ULIRG). Mange av LIRGene og ULIRGene viser vekselvirkninger og forstyrrelser. Mange av disse typene av galakser yngler 100 nye stjerner hvert år, sammenlignet med én stjerne i vår egen galakse. Det er dette som fører til den høye luminositeten.
De mer luminøse galaksene enn ULIRGer er HLIRG, hyperluminøse infrarøde galakser. Og de mest luminøse kalles ELIRG, ekstremt luminøse infrarøde galakser.
Lorcha

Lorcha er et seilskip med kinesisk rigging på et skipsskrog av portugisisk (eller europeisk) type. Fartøtey er raskere og har større lastekapasitet enn en vanlig kinesisk djunke på grunn av skrogets utforming.
Fordelen med å benytte djunkenes rigging og seilføring er at den er lett å bruke og dessuten krever et mindre mannskap, og fordi det er vesentlig billigere og mye lettere å reparere etter skader.
Fartøystypen ble utviklet fra rundt 1550 i Macao. Denne kinesisk-europeiske hybridtypen seilte raskere enn østkinakystens tradisjonelle sjørøverskip. Etter første opiumkrig ble modellen tatt i bruk i stor skala av britiske handelsreisende.
Alveblot

Alveblot (Álfablót) var en norrøn blottradisjon knyttet til alver og hjemmet; den er sparsomt dokumentert: den nevnes i Sigvat Tordssons («Sigvat skald») kvad «Austrfararvisur» som er gjengitt i Olav den helliges saga i Heimskringla.
Gå ikke lenger inn du,

usle kar, sa kona.

Hedninger er vi. Odins

vrede er jeg redd for.

Alveblot var det inne,

sa den usle kjerring,

dreiv meg uten å blunke

som var jeg en ulv, fra garden.
Ut fra sammenhengen, hvor reisen foregikk på høsten/vinteren, har offeret blitt tolket som en grødefest eller høstkult, eventuelt et fruktbarhetsrituale. Siden det foregår i hjemmet, og siden det er en kvinne som fører ordet, kan det oppfattes som en privat kulttradisjon internt i familien. Alvene hadde i norrøne kilder en funksjon hvor de dels var guder, dels var de døde forfedrene.
Steinplukkerens vise

«Steinplukkerens vise» er et skillingstrykk av Sverre Nicolaisen (1886–1950). Under navnet Sverre Vegenor skrev han føljetonger og noveller til ukeblader. Han skrev også kriminallitteratur, blant annet Knut Gribb-historier til Detektivmagasinet. Denne visa om Steinplukkeren, sto på trykk i «Arbeidermagasinets Visebok» fra 1929, og er nok skrevet rundt denne tiden. Melodien er en tradisjonell skillingsvisemelodi. Selv om denne visa har en bråkjekk tone, så rommer den også alvor. Første strofe lyder: «Her må jeg sitte på pokksteinshaugen og kløyve gråstein så godt jeg kan, mens kulda biter som sjølve dauen, og tælan gror i meg, arme mann!»
Lyngheimåler

Utseende

Em middelsstor (vingespenn 28 – 37 mm), slank, lysgrå måler, hannen noe mørkere enn hunnen som er nærmest gråhvit. Hannens antenner er fjærformede, hunnens trådformede. Forvingen er forholdsvis smal, med tre eller fire parallelle, brune tverrbånd. Både for- og bakvingene har en mer eller mindre tydelig, liten, mørk flekk i midten. Bakvingen har to eller tre tverrbånd. Larven er glatt, mørkegrå med en lysere ryggstripe.

Levevis

Denne arten finnes på steder der det vokser lyng, som er larvenes næringsplanter. De kan finnes både på røsslyng (Calluna vulgaris) og andre lyng-arter (poselyngslekta). De kan også forekomme på busker i erteblomstfamilien, for eksempel ginst (Genista spp.), gyvel (Cytisus spp.) og gulltorn (Ulex spp.). De voksne målerne flyr om natten i juni – juli.

Utbredelse

Lyngheimåleren finnes i Europa. I Norge er den bare funnet på Østlandet og Sørlandet, i Østfold, Akershus, Telemark, Aust-Agder og Vest-Agder.
The Number of the Beast (roman)

The Number of the Beast er en sciencefictionroman av den amerikanske forfatteren Robert A. Heinlein utgitt i 1980 (ISBN 0-449-13070-3).
I romanen viser det mytiske nummeret seg ikke å være 666, men , et utrolig stort nummer tilsvarende 1·10³⁶³⁰⁶.

Om boken

Boken foregår i en ikke-fjern framtid i et parallellunivers til vårt, men med sterke likhetstrekk. Bilen er erstattet med en computerstyrt flymaskin med atommotor. Computeren er spesialkonstruert, blant annet med koplinger som muliggjør frie assosiasjoner. Helten møter den store kjærligheten på en universitetsfest. Hun er datter av en matematikkprofessor som viser seg å ha funnet opp et instrument som lar dem reise uten energibruk både fra sted til sted og mellom alternative universer som finnes i et antall som nevnt ovenfor. De tre pluss heltens tante Hilda, som er både rik og i besittelse av en akademisk doktorgrad hun fikk for en avhandling som satte opponentene i beit fordi de ikke helt forsto hva hun hadde skrevet må flykte for en ukjent fiende som prøver å sprenge professoren i luften.
De er innom mange universer som er oppfunnet av forfattere, ser blant annet Alice forsvinne til eventyrland, besøker den snille heksa i Trollmannen fra Oz og Edgar Rice Burroughs røde planet på jakt etter den mystiske motstanderen. Underveis får de problemer med ledelse og disiplin og ender med Hilda som kapteinen som klarer å holde styr på de tre andre individualistene. De gifter seg etterhvert bokstavelig talt med hverandre.
Boken er en av Heinleins World as a Myth-romaner og ender opp med at bokens personer møter og slår seg sammen med storfamilien til tusenåringen Lazarus Long, som hjelper dem med å arrangere en felle i form av en parodisk fremstilt forfatterkongress.
Såkornfond

Såkornfond i Norge

På grunn av den høye risikoprofilen, har det i  Norge vært vanlig at private investorer i såkornfond har en risikoavlastning i form av et offentlig bidrag i fondet. De største nasjonale såkornfondene i Norge er: Startfondet (lukket), SåkorninVest (Stavanger), ProVenture (Trondheim), Alliance Venture (Oslo), Sarsia Seed (Bergen). En annen aktør som fungerer som en markedsplass for selskap som søker kapital er stiftelsen Seed Forum.
Zichang

Zichang (kinesisk: 子长县; pinyin: Zǐcháng Xiàn) er et fylke i provinsen Shaanxi i Folkerepublikken Kina. Det ligger i byprefekturet Yan'an.
Folkemengden var på 227 464 innbyggere i 1999.

Kulturminner

Revolusjonsminnet i Wayaobao (Wayaobao geming jiuzhi, 瓦窑堡革命旧址) (1935/36) og Zhongshan-grottene (Zhongshan shiku, 钟山石窟) fra Songdynastiets tid ble i 1988 oppført på Folkerepublikken Kinas liste over kulturminner.

Samferdsel

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.
Bjørnholt (Jondalen)

Bjørnholt er et område og en gård i Jondalen i nåværende Kongsberg kommune, rundt 8 km. nordvest for Kongsberg sentrum. Gården har gitt navn til Bjørnholtveien, den viktigste veien i Jondalen nord for Jondalselva, og har gårdsnummer 135 og bruksnummer 16. Bjørnholt ligger rundt 400 meter nord for Jondalen kirke, på den andre siden av Jondalselva. I tillegg til Bjørnholt gård ligger det også noen andre eneboliger der.
Stedsnavnet er offisielt skrevet Bjørnholt. Historisk ble også skrivemåten Bjørnholdt benyttet. Etymologien er enten dyrenavnet bjørn eller mannsnavnet Bjørn (som kommer av dyrenavnet) og holt (dvs. en liten skog). Gården Bjørnholt er hvertfall kjent siden 1700-tallet. I likhet med andre gårder i Jondalen var gården i mye av sin historie eid og bebodd av personer knyttet til Kongsberg Sølvverk. I 1763 var det skifte etter Arne Bjørgesen på Bjørnholt og sønnen Arne Arnesen overtok gården. I 1798 var det skifte etter Arne Arnesen og ved folketellingen i 1801 bodde sønnen Nikolai Arnesen på Bjørnholt sammen med kona Lusi Trulsdatter og fem barn. Siden ble sønnen Ole Arnesen eier. Han skjøtet gården over til Nikolai Olsen Primskot i 1858. Han døde kort tid etter og året etter ble Jon Ketilsen Torsdalen eier. Han solgte eiendommen til (Peder) Bernhard Pedersen fra nabogården Petersbråten (1839–1901) i 1861. Ved folketellingen i 1865 var sistnevnte, Bernhard Pedersen Bjørnholt, 27 år og Gaardbruger og Selveier på Bjørnholt og bodde der sammen med kona Gunhild Jørgensdatter (1841–1905) på 25 år, deres tre små barn og tjenestejenta Jøran Olsdatter på 20. Bernhard Pedersen Bjørnholt arbeidet også ved sølvverket på Vinoren og drev i tillegg gården. Hans mormor Anne Kristine Bryn(d) var kusine til eidsvollsmannen Thomas Bryn, og var datter av stiger ved Kongsberg Sølvverk Thore Thomesen Bryn(d) og Barbro Frisch. Ektefellen Gunhild var etterkommer i mannslinjen av fogd i Gudbrandsdalen og senere rådmann i Oslo Jacob Stockfleth, og som enke solgte hun gården Bjørnholt i 1903 til Guttorm Sondresen Lofthus. Han solgte igjen til Ketil Gudbrandsen Aasland i 1911. I 1935 ble gården solgt på tvangsauksjon og forrige eiers sønn Kristian Ketilsen Aasland fikk tilslaget.
St. Andreasloge

St. Andreasloge, også kalt «det røde frimureri» og «skotteloger», er navnet på en form for frimurerloger som arbeider innenfor flere høygradssystemer i frimureriet. Innenfor det det svenske frimurersystem, som praktiseres i Norge, Sverige, Danmark, Island og Tyskland, arbeider St. Andreaslogene fra fjerde til sjette grad. De befinner seg der mellom St. Johannes logene (de tre første gradene) og Kapittelet (syvende til tolvte grad).
I Den Norske Frimurerorden finnes det 19 St. Andreasloger, den eldste fra 1841. Ordenen har i tillegg tre deputasjonsloger, to broderforeninger og 12 frimurergrupper som arbeider i samme skift, men som er for små til å kunne opphøyes til loger.
Bandekrigen

Bandekrigen er den vanlige betegnelsen på en voldelig konflikt i Danmark mellom Hells Angels og deres støttegruppe AK81 på den ene side og forskjellige innvandrerbander på den andre siden. Bandekrigen har pågått siden 2008. Inntil 2010 hadde politiet registrert over 100 skuddepisoder, syv drepte og 55 såret.
I 1996–1997 var Hells Angels involvert i en annen voldelig konflikt, den såkalte Rockerkrig. Da var de i konflikt med en annen motorsykkelklubb (rockergruppering), Bandidos.